Berlingske Tidende, 1836-01-02
Forsaavidt der ved den nye Lovs Udarbeidelse bliver Spørgsmaal om Straf af Brændemærke, vil der vel neppe være Tvivl om, at samme bør bortfalde, som den allerede i længere Tid i Fuldbyrdelsen er bortfalden, eftersom denne Straf i sig selv indeholder en Grumhed, der er forviist af de fleste nyere Straffelove. Dette vilde tillige medføre, at Bestemmelsen i den 3die §. af Forordn. af 11te Marts 1818 bortfaldt, hvilket upaatvivlelig maa ansees som en Vinding for vore criminelle Loves Anseelse og Charakteer. Skulde endelig en saadan Bestemmelse, som den 5te §. i Forordningen af 1789 indeholder, ikke ansees overflødig, enten ifølge den forventende nye Straffelovs Beskaffenhed eller ifølge de Grundsætninger, som følges ved Forbryderes Løsladelse, turde vel den blotte Jndsættelse paany i Straffeanstalten under streng Bevogtning, enten i Forbindelse med eensomt Fængsel eller til haardere Arbeide, fyldestgjøre den offentlige Sikkerhed."IV. Om Hæleri og Medvideri. "Skjøndt den bestaaende Lov i Henseende, til Hæleri og Medvideri, første og anden Gang begaaede, har fulgt milde Principer, der vistnok ikke i det Væsentlige kunne attraaes forandrede, kan dette dog ingenlunde siges om den i Fdn. af 20de Febr. 1789. 7 for disse Forbrydelsers Forøvelse 3die Gang fastsatte Straf i Henseende til hvilken Loven paa eengang synes at have glemt den selv erkjendte Forskiel mellem Størrelsen af disse Forbrydelser, og Tyveri, første og anden Gang begaaede. Den derved over al Grændse viste Haardhed, og den Ufuldkommenhed, hvorefter en mindre grov Forbrydelse er straffet ligesaa haardt som den grovere, kan ikke tidligt nok ophøre. At en, for 2den Gang begaaet Hæleri med 2 Gange 5 Dages Fængsel paa Vand og Brød anseet, Hæler eller Medvider 3die Gang uundgaaelig skal dømmes til Frihedens Tab for Livstid og fra en lempelig Corrections-Straf af 10 Dages Vand og Brød, ved det ubetydeligste Hæleries Gjentagelse 3die Gang, have forskyldt den høieste Frihedsstraf, modstrider saa aldele Retfærds-Folelsen, at det høiligen maa beklages, at denne Abnormitet har varet saalænge. Om endog Hæleren og Medvideren, nemlig kan siges at lette Tyveriers Udøvelse, og at saaledes Hæleren forsaavidt er et forEiendomssikkerheden farligt Jndivid, kan han dog ingensinde i Henseende til Farlighed, Dristighed og Ringeagt for Eiendomsretten, sættes i Classe med Tyven, og bør derfor ikke heller nogensinde classificeres i samme Straffegrad. Det fortjener ogsaa at komme i Betragtning, at en lige Straf i Gjentagelses-Tilfælde for baade den grovere og den ringere Forbrydelse frister til Udøvelsen af den grovere eller i alt Fald ingen Afskrækkelse indeholder mod samme. Men desuden tor det ansees tvivlsomt, om Hæleri og Medvideri, saavel efter Forbryderens Subjectivitet som Gierningens Objectivitet, nogensinde kunde qvalificere sig i Gjentagelses-Tilfælde til Frihedsstraf for bestandig, især med Hensyn til, at Retsbrudet eller Fornærmelsen mod Andens Eiendomsret kun middelbart udoves mod Eieren. J ethvert Fald maatte saadant Frihedstab for bestandig først indtræde, efter at den Skyldige har gjennemaaaet en længere progressivisk Række af temporære Frihedsstraffe." Om der end ikke derfor synes at være sær Anledning i den nye Lov til Forandring i Straffen for 1ste og 2den Gang begaaet Hæleri og Medvideri, men derimod saameget større til, at disse Forbrydelsers Gjentagelse 3die og 4de Gang ikkun straffes med temporær Frihedstab efter en formildet Scala, som først ved Gjentagelse 5te Gang medfører. Frihedens Tab for bestandigt, skulde jeg dog holde for, at Hæleri og Medvideri, som deels afledet af og deels medvirkende til Tyveri, rettere bør, i Henseende til Straffen, komme. til at staae i et vist fortsat Forhold til Straffen for Tyveri, hvorved desuden bevirkedes, at i de Tilfælde, hvor Tyveriets Egenskaber. vare oplyste og disse havde været Medvideren, og Hæleren i det Hele eller for en Deel bekjendte, kunde af Tyvsstraffen uddrages Maalestokken for denne mindre Forbrydelse, hvilken derfor i Almindelighed skjønnes at burde straffes halvt mod Tyveri, naar ikke særlige Omstændigheder meere gravere det ene eller andet af disse delica. Men da Hæleri og Medvideri, baade med og uden graverende Omstændigheder, saasom det Stiaalnes Værdi, Forbrydelsens ustraffede Gjentagelser og Forbryderens tidligere Afstraffelse for andre delicia, ofte fremstaaer selvstændigt eller uden Relation til Tyveriets Omstændigheder, der kunne være Hælerne uvitterlige, saa giver Afstanden mellem Straffegraderne ogsaa her Domstolene Leilighed til at tage alle fornødne Hensyn. Jfølge hiint antagne Forhold indstilles derfor: at Straffen for første Gang begaaet Hæleri og Medvideri fastsættes til det Halve af den for 1ste Gang begaaet Tyveri, efter den her foreslaaede Scala, bestemte Straf, altsaa fra 5 Dage til 2. Aar, men at Hæleren og Medvideren, derefter i Gjentagelses-Tilfælde indtraadte i Scalaen for Tyveri, saaledes, at 2den Gang begaaet Hæleri blev anseet med Straf som for 1ste Gang Tyveri, 3die Gang Hæleri som for 2den Gang Tyveri o. s. v., hvorved Livstids-Straf følgelig først indtraadte ved 5te Gjentagelse. "Da de ældre Love aldeles savne nøiagtige Bestemmelser angaaende Straffen for den moralske Aarsag til Tyveri ved Raad, Kjøb eller Forlokkelse af andre Personer end Børn, hvorom 6 – 22 – 2 handler, samt for Straffen for atteenteerte Tyvsforbrydelser, er det at haabe, at dette Savn ved den nye Lov vorder afhjulpet, ligesom den saare vanskelige Opgave om Børns Strafbarhed og Afstraffelse for Tyveri under 15 Aar, og denne Strafs Udmaaling efter saadanne Grundsætninger, som den nyere Lovgivning har truffet ved Tvangsarbeidshuses Jndførelse, og saaledes at hendømmelse i Straffeanstalter, hvor deres moralske Fordærvelse er meere sandsynlig end deres Forbedring, saavidt muligt undgaaes, maa derfor være Lovgiverens Viisdom og Omhu anbefalet. "Til Slutning maa det endnu være mig tilladt at berøre en Sag, som vel ikke angaaer Straffeloven, men dog ved Siden af denne høiligen fortjener Omtale, en Sag, der tiltaler os, som Borgere i en Stat, der gjør Fordring paa at tælles blandt de civiliserede, en Sag, som derfor vil finde Gjenklang og Understøttelse.